
**NARAVOSLOVJE 6. razred**

**POUK NA DALJAVO ( DOMA ), ponedeljek, 25. 5. 2020**

**Navodila za učence**

V petek, 22.5.2020, smo obravnavali oploditev. V zvezek ste si narisali skice, zadnja od skic je bila spodnja, ki prikazuje oploditev.



Združita se moška in ženska spolna celica. To imenujemo **OPLODITEV**. Nastane **spojek** ali **zigota.**

Danes boš spoznal/-a nastanek semen in plodov. V **učbeniku** na str. **102,103** preberi **Kako nastane plod**? V zvezek si zapiši naslov Nastanek semen in plodov in prepiši zapis v zvezek.

*Zapis v zvezek, ponedeljek, 25. 5. 2020*

**NASTANEK SEMEN IN PLODOV**

Po oploditvi cveta se začne razvoj **semena** in **ploda**. Iz **oplojene jajčne celice** se razvije **seme**. Seme je pri **kritosemenkah** obdana z **osemenjen**, ki se razvije iz **plodnice**. Vse skupaj je **plod**.

**SEME** + **OSEMENJE** = **PLOD**


**Semenke** (rastline, ki tvorijo semena) razdelimo na **kritosemenke** in **golosemenke**.

**Kritosemenke** so rastline, ki imajo seme obdano z osemenjem in tvorijo **plod** (hruške, slive, češnje…)

**Golosemenke** so rastline, ki pa nimajo semena obdanega z osemenjem (sem uvrščamo iglavce).

**KRITOSEMENKE**

* Hruške, breskve, slive, jablane…



*sliko preriši v zvezek*

**GOLOSEMENKE**

* Iglavci (bor, smreka, macesen, jelka)



**plodna luska**

**seme**

***Razmisli in odgovori***

1. Zapiši značilnosti vetrocvetk.
2. Zapiši značilnosti žužkocvetk.
3. Na primeru breskve zapiši in nariši: kaj je seme, kaj je plod in ali je breskev kritosemenka ali golosemenka? Zakaj?